Eronning ayollar va oila ishlari bo‘yicha vitse-prezidenti Ma’suma Abtaxor koronavirusdan zararlandi. Masuma Iftixor / Foto: AFP Bu haqda vitse-prezidentning maslahatchisi IRNA axborot agentligiga ma’lum qilgan. “Abtaxor xonimda kasallanishning ba’zi alomatlari paydo bo‘lgani hisobga olinib tahlil o‘tkazildi. Tahlil virus borligini ko‘rsatgan”, deb ma’lum qilgan manba. Avvalroq Eronda bir kunda ikki yuqori martabali amaldor koronavirusdan zararlangani ma’lum qilingandi. Eron sog‘liqni saqlash va tibbiy ta’lim vaziri o‘rinbosari Iroj Xarirchining koronavirusga topshirgan testi ijobiy natija bergan. Shuningdek, Eron parlamenti deputati Mahmud Sodiqiy o‘zining koronavirusga chalinganini ma’lum qilgan. 27 fevralga ko‘ra, Eronda koronavirusga chalinganlar soni 245 nafarga yetdi, ulardan 26 nafari vafot etgan. Shuningdek, 27 fevralda Eronda koronavirus tarqalishi boshlangandan beri eng ko‘p sonda yangi kasallanganlar qayd qilingan. Ularning soni 100dan ko‘proqni tashkil qilgan.